钦定古今图书集成/明伦汇编/氏族典/第120卷 > 陈祐
## 钦定古今图书集成/明伦汇编/氏族典/第120卷 > 陈祐

按《十国春秋》，吴陈祐少有勇力，高祖署为黑云都将。
天祐十年，钱传瓘等帅吴越兵入寇常州，徐温将兵
拒之，至无锡，祐白于温曰：“彼谓远来罢倦，未能决战，
今乘其无备，请以部下兵击之，传瓘可禽也。”乃引兵
绕他道，出吴越兵之后。温由是以大军薄其前，内外
夹攻，吴越兵大败，斩获无算。已而擢为大将，镇润州。
会牙将周郊作乱，祐帅众讨平之，有功，累官卒。